В И С Ш    С Ъ Д Е Б Е Н    С Ъ В Е Т

П Р О Т О К О Л   № 25

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 10.09.2025 г.

Днес, 10.09.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Олга Керелска
                                                                                             Пламен Найденов                                                                                             
                                                                                             Боян Новански
                                                                                             
          ОТСЪСТВАТ: Йордан Стоев и Огнян Дамянов.
                                                                    
           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

1.ОТНОСНО: Среща с г-жа Даниела Марчева – член на Висшия съдебен съвет и председател на Комисия „Съдебна карта, натовареност и съдебна статистика“ към СК на ВСС, поканена в изпълнение на решение на Комисия „Управление на собствеността“ към Пленума на ВСС, взето по протокол № 24/03.09.2025 г., т. 19 и т. 20.

След проведено обсъждане,

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1.	ПОТВЪРЖДАВА решенията, взети по протокол № 24/03.09.2025 г., т. 19 и т. 20 на Комисията.
1.2.	ИЗПРАЩА писмата от административните ръководители на Районен съд – Бургас, Окръжен съд – Пловдив и Районен съд – Пловдив на Комисия „Съдебна карта, натовареност и съдебна статистика“ към Съдийската колегия на ВСС, за събиране и обобщаване на информация за бъдеща натовареност на органите на съдебната власт с процедури по медиация, с оглед необходимостта от създаване на самостоятелни центрове по медиация към районните съдилища или осигуряване на допълнителен сграден фонд. 
1.3.	ВЪЗЛАГА на дирекция „Управление на собствеността на съдебната власт“ към АВСС да подготви и внесе за обсъждане на заседание на комисията информация по отношение на изградените центрове по медиация към настоящия момент, за кои е необходимо да бъдат осигурени помещения, както и за необходимия финансов ресурс. 

- Инвестиции и строителство:

2.ОТНОСНО: Информация във връзка с подготовка на обществена поръчка за избор на изпълнител на обект „Проектиране и СМР по изграждане на нова съдебна сграда в УПИ XXVIII за „обществено и делово обслужване“, кв. 27, 26 м.р., гр. Варна, община Варна“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

          2.1.ПРИЕМА за сведение информация във връзка с подготовка на обществена поръчка за избор на изпълнител на обект „Проектиране и СМР по изграждане на нова съдебна сграда в УПИ XXVIII за „обществено и делово обслужване, кв. 27, 26 м.р., гр. Варна, община Варна“.
          2.2.ВЪЗЛАГА на отдел „Инвестиции и строителство“, дирекция „УССВ“ да изготви необходимата документация за провеждане на пазарни консултации за обект „Проектиране и СМР по изграждане на нова съдебна сграда в УПИ XXVIII за „обществено и делово обслужване, кв. 27, 26 м.р., гр. Варна, община Варна“ за определяне на прогнозната стойност по реда на ЗОП, като се докладва на следващо заседание на комисия „Управление на собствеността“ за резултата от проведените пазарни консултации. 
          Мотиви: Чрез провеждане на пазарна консултация съгласно Закона за обществени поръчки ще се даде възможност за правилно определяне на прогнозната стойност на обществената поръчка за избор на изпълнител на обекта и планиране на бюджетни средства.
          2.3.ИЗПРАЩА решението на административните ръководители на органите на съдебната власт в гр. Варна за сведение. 

-	Текущи ремонти:

3.ОТНОСНО: Писмо от заместник административния ръководител на Административен съд – Стара Загора с искане за осигуряване на средства  по §10-00 „Издръжка“ за  авариен ремонт на основния асансьор.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА за необходимо и целесъобразно доставка на резервни части /честотен регулатор, спирачно съпротивление и контактор спирачки/, необходими за извършване на авариен ремонт на основния асансьор, обслужващ самостоятелен обект в сграда  в гр. Стара Загора, бул. „Руски“ № 44, ет. 5,  предоставен за нуждите на Административен съд – Стара Загора,  на стойност 5 687,00 лева с ДДС, съгласно предоставената оферта от заместник административния ръководител на съда. 

Мотиви: Доставката и монтажът на резервните части  са необходими във връзка с извършване на авариен ремонт от дружеството, което поддържа съоръжението, с оглед съставения  протокол от 07.08.2025 г. за оглед на основния асансьор и  възстановяване на експлоатационното му състояние. Ремонтът е неотложен по смисъла на § 1 на Допълнителни разпоредби на Правила за планирането, осигуряването на средства и извършването на текущ ремонт на сградния фонд на съдебната власт.

Справка за отпуснатите средства на АдмС – Стара Загора
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	14 087,00 лв.	Ремонт на охладителната и вентилационна система- подмяна на 4 бр. отоплителни и охладителни клона, монтиране на спирателни кранове, смяна на тръбата на захранващия воден поток	
	53 624, 00 лв.	Цялостно боядисване на 30 бр. помещения, 5 бр. зали,  2 бр. коридора, 1 бр.фоайе, 1 бр. преддверие с обща площ- 3945 м2	
	3 349,00 лв.	Доставка и монтаж на покрив над чилър	
2021	0,00 лв.	няма	
2022	59 791,00 лв.	Шпакловъчно-бояджийски работи в 30 помещения 5 зали 2бр.- коридори и 2 бр. фоайета - 4000 м2 (отпада поради увеличение на стойността по позиция 2 - LED осветление)	
	40 649,00 лв.	Цялостна подмяна на осветлението с LED осв. Тела - 501 бр.	
2023	0,00 лв.	няма	
2024	0,00 лв.	няма	
2025	16 069,00 лв.	Подмяна на старо техническо оборудване за видеонаблюдение с ново и поставяне на допълнителни камери в сградата на съда.
Отпуснати с решение по т. 18 от Протокол №18/26.06.2025 г. на Пленума на ВСС	
	33 240,00 лв.	Заявени за 2025 г.
Ремонт на дограма в 11 бр. кабинети и 1 складово помещение
Не са отпуснати с решение по т.18 от Протокол 18/26.06.25 г. на Пленума на ВСС
Не са отпуснати с решение по т.5 от Протокол № 24/03.09.25 г. на КУС	
	4 536,00 лв.	Заявени за 2025 г.
Монтиране на бариера на служебния паркинг на АдмС - Стара Загора 
Не са отпуснати с решение по т.18 от Протокол 18/26.06.25 г. на Пленума на ВСС
Не са отпуснати с решение по т.5 от Протокол № 24/03.09.25 г. на КУС	
	39 753,00 лв.	Заявени за 2025 г.
Извършване на обследване за енергийна ефективност, издаване на сертификат за енергийни характеристики, техническо обследване, технически паспорт и архитектурно заснемане 
Не са отпуснати с решение по т.18 от Протокол 18/26.06.25 г. на Пленума на ВСС
Не са отпуснати с решение по т.5 от Протокол № 24/03.09.25 г. на КУС	

3.2. ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на Административен съд – Стара Загора с финансови средства в размер на 5 687,00 лв. с ДДС за доставка на резервни части /честотен регулатор, спирачно съпротивление и контактор спирачки/ за извършване на авариен ремонт на основния асансьор, обслужващ самостоятелен обект в  сграда в гр. Стара Загора, бул. „Руски“ № 44, ет. 5, ползван от Административен съд - Стара Загора.  Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
3.3. ИЗПРАЩА решението на Комисия „Бюджет и финанси“ към Пленума на ВСС за произнасяне по компетентност и на административния ръководител на Административен съд – Стара Загора за сведение.

4.ОТНОСНО: Писмо рег. №ВСС-10247/23.06.2025г. от административния ръководител на Районен съд – Дупница с искане за осигуряване на средства за доставка и монтаж на мобилно устройство за изкачване на стълби за колички на хора в неравностойно положение.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ПРИЕМА за необходимо и целесъобразно извършването на доставка и монтаж на мобилно устройство за изкачване на стълби за колички на хора в неравностойно положение в сградата на Районен съд – Дупница, намираща се в гр. Дупница, ул. „Николаевска“ № 15 на стойност 36 000,00 лв. с ДДС, съгласно предоставената от административния ръководител на съда икономически най-изгодна оферта.
Мотиви: Доставката и монтажът на мобилно устройство за изкачване на стълби за колички на хора в неравностойно положение е необходимо да бъде извършено, за да се спазят изискванията на Закона за хората с увреждания и Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията, както и техническите изисквания за достъпност на морските плажове (загл. доп. - ДВ, бр. 7 от 2025 г., в сила от 01.01.2026 г.).
 
Справка за отпуснатите средства на РС – Дупница
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	0,00 лв.	Няма	
2022	0,00 лв.	Няма	
2023	0,00 лв.	Няма	
2024	19 376,00 лв.	Неотложен ремонт за осигуряване на помещения за принудително задържани лица	
2025	0,00 лв.	Няма заявени за 2025г.	
4.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд – Дупница с финансови средства в размер на 36 000,00 лв. с ДДС за доставка и монтаж на мобилно устройство за изкачване на стълби за колички на хора в неравностойно положение в сградата на съда на ул. „Николаевска“ № 15, гр. Дупница. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
4.3.ИЗПРАЩА решението на Комисия „Бюджет и финанси“ към Пленума на ВСС за произнасяне по компетентност и на административния ръководител на Районен съд – Дупница за сведение.

5.ОТНОСНО: Писмо от административния ръководител на Окръжен съд /ОС/ - Плевен с искане за осигуряване на средства за неотложен ремонт – доставка и монтаж на хидрофорна уредба в сградата на Съдебна палата – Плевен. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРИЕМА за необходимо и целесъобразно изпълнение на неотложен ремонт - доставка и монтаж на хидрофорна уредба в сградата на Съдебна плата – Плевен, находяща се в гр. Плевен, ул. „Димитър Константинов“ № 25, на стойност 11 123 лв. с ДДС, съгласно икономически най – изгодната оферта, представена от административния ръководител на Окръжен съд  – Плевен.
	Мотиви: Извършването на неотложния ремонт – доставка и монтаж на хидрофорна уредба в сградата на Съдебна палата – Плевен, находяща се в гр. Плевен, ул. "Димитър Константинов" № 25, е необходимо и целесъобразно с цел привеждането й в съответствие със Закона за здравословни и безопасни условия на труд и Наредба № 7/23.09.1999 г. за минималните изисквания за здравословни и безопасни условия на труд на работните места. Ремонтните работи, попадат в обхвата на чл.12 и §1 от Допълнителните разпоредби от „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/, т.е. представляват неотложен ремонт,  с оглед обявеното „бедствено положение“ на територията на гр. Плевен, във връзка с кризата във водоснабдяването. 

Справка за отпуснатите средства на ОС – Плевен
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	няма	
2021	12 830,00 лв.	Ремонт конферантна зала - смяна паркет с гранитогрес, шпакл.- боядж. работи	
	6 185,00 лв.	Ремонт покрив	
	5 368,00 лв.	Ремонт аварийно стълбище - шпакл.- боядж. Работи	
	6 985,00 лв.	Подмяна входни врати - 20,2 м2, вкл. обръщане	
	7 802,00 лв.	Ремонт санитарни възли - 1-ви етаж	
	2 472,00 лв.	Ремонт осветление  5- ти етаж	
	10 652,00 лв.	Поставяне термовентили на радиаторите в цялата сграда - 110 бр.	
	6 170,00 лв.	Ремонт коридори сутерен	
2022	4 968,00 лв.	Ремонт ВиК инсталация	
	8 857,00 лв.	Подмяна на дограма	
2023	0,00 лв.	няма	
2024	0,00 лв.	няма	
2025	3 555,00 лв.	Заявени за 2025 г.
Преустройство на съвещателната стая в стая за секретари 
Предложени за осигуряване с решение по т. 5 от протокол №24 от заседание на КУС, проведено на 03.09.2025 г.	
	1 596,00 лв.	Заявени за 2025 г.
Преустройство на част от абонатното помещение в сутерена на сградата в архивно помещение за веществени доказателства 
Предложени за осигуряване с решение по т. 5 от протокол №24 от заседание на КУС, проведено на 03.09.2025 г.	
	18 816,00 лв.	Заявени за 2025 г.
Ремонт на ведомствен апартамент 
Предложени за осигуряване с решение по т. 5 от протокол №24 от заседание на КУС, проведено на 03.09.2025 г.	
		5.2. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Окръжен съд – Плевен с финансови средства в размер на 11 123 лв. с ДДС за доставка и монтаж на хидрофорна уредба, в сградата находяща се в гр. Плевен, ул. „Димитър Константинов“ № 25. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
5.3. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административния ръководител на Окръжен съд  – Плевен за сведение.

6.ОТНОСНО: Писмо от административния ръководител на Административен съд - Плевен с искане за осигуряване на средства за неотложен ремонт – доставка и монтаж на хидрофорна уредба, в сградата на съда. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1.ПРИЕМА за необходимо и целесъобразно изпълнение на неотложен ремонт - доставка и монтаж на хидрофорна уредба в сградата на Административен съд – Плевен, находяща се в гр. Плевен, ул. „П. Р. Славейков“ № 21, на стойност 6 888 лв. с ДДС, съгласно предоставената икономически най - изгодна оферта от административния ръководител на съда.

Мотиви: Извършването на неотложния ремонт  – доставката и монтажа на хидрофорна уредба в сградата на АдмС - Плевен е необходимо с цел привеждане привеждането й в съответствие със Закона за здравословни и безопасни условия на труд и Наредба № 7/23.09.1999 г. за минималните изисквания за здравословни и безопасни условия на труд на работните места.
	Ремонтните работи, попадат в обхвата на чл.12 и §1 от Допълнителните разпоредби от „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/, т.е. представляват неотложен ремонт, с оглед обявеното „бедствено положение“ на територията на гр. Плевен, във връзка с кризата във водоснабдяването. 

Справка за отпуснатите средства на  Административен съд Плевен
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв. 	няма	
2021	45225.44 лв.	Шпакловъчно-бояджийски работи на 3390 м2 във фоайета и работни помеения	
2022	0,00 лв. 	няма	
2023	0,00 лв. 	няма	
2024	0,00 лв. 	няма	
2025	0,00 лв. 	няма 	
6.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Административен съд – Плевен с финансови средства в размер на 6 888 лв. с ДДС, за доставка и монтаж на хидрофорна уредба в сградата на съда, находяща се в гр. Плевен, ул. „П.Р.Славейков“ № 21. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
6.3. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административния ръководител на Административен съд – Плевен за сведение.

- Управление на собствеността:

7.ОТНОСНО: Проект на решение за упълномощаване на представляващия Висшия съдебен съвет, да отправи искане до кмета на Община Габрово и председателя на Общински съвет Габрово за започване на процедура по реда на Закона за общинската собственост за безвъзмездно предоставяне на управление на недвижими имоти – публична общинска собственост.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия, съгласно решение по т. 13 от протокол 
№ 20/10.07.2025 г. на Пленума на ВСС
РЕШИ:

1. УПЪЛНОМОЩАВА представляващия Висшия съдебен съвет да отправи искане до кмета на Община Габрово и председателя на Общински съвет Габрово за започване на процедура по реда на Закона за общинската собственост за безвъзмездно предоставяне за управление на части от недвижими имоти – публична общинска собственост на Висшия съдебен съвет, както и за сключване на договор с кмета на Община Габрово, за срок от 5 /пет/ години, считано от 09.11.2025 г., както следва:
- паркомясто № 5, в самостоятелен обект с идентификатор 14218.505.534.1 по КККР на гр. Габрово, представляващ гараж – публична общинска собственост, актуван с АПОС № 251/20.01.1997 г., находящ се в гр. Габрово в сутерен на сграда зала „Възраждане“, с вход откъм ул. „Възраждане”, за нуждите на Окръжна прокуратура - Габрово, за паркиране на 1 /един/ брой служебен автомобил, 
- паркомясто № 11, в самостоятелен обект с идентификатор 14218.504.429.5.1 по КККР на гр. Габрово, представляващ гараж – публична общинска собственост, актуван с АПОС № 977/15.02.2012 г., находящ се в сграда с идентификатор 14218.504.429.5 по КККР на гр. Габрово, на ул. „Станционна” № 9, за паркиране на 1 /един/ брой служебен автомобил, за нуждите на Окръжна прокуратура - Габрово.
2. ИЗПРАЩА решението на и.ф. Главен прокурор на Република България на разпореждане.

8.ОТНОСНО: Проект на решение за упълномощаване на представляващия Висшия съдебен съвет да отправи искане до областния управител на област София за безвъзмездно предоставяне за управление на допълнителни недвижими имоти – частна държавна собственост, части от административна  сграда, находяща се в гр. София, бул. „Ал. Стамболийски“ № 45А, за нуждите на Европейските делегирани прокурори в РБългария.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия, съгласно решение по т. 13 от протокол 
№ 20/10.07.2025 г. на Пленума на ВСС
РЕШИ:

1.1. УПЪЛНОМОЩАВА представляващия ВСС да отправи искане до Областния управител на област София и министъра на регионалното развитие и благоустройството за стартиране на процедура по безвъзмездно предоставяне за управление на Висшия съдебен съвет, за дейността на европейските делегирани прокурори в Република България на имоти – частна държавна собственост, представляващи първи надпартерен етаж със застроена площ 128,47 кв.м. от високото тяло и помещение /магазин/ със застроена площ от 33,28 кв.м. в партерния етаж на високото тяло от административна сграда на бул. „Александър Стамболийски“ № 45А, гр. София, предмет на договор за замяна на недвижими имоти от 28.11.2006 г., като имоти публична държавна собственост, по реда на Закона за държавна собственост и Правилника за прилагане на Закона за държавна собственост. 
1.2. Да бъде уведомен министърът на правосъдието за предприетите действия по осигуряване на сграден фонд за нуждите на европейските делегирани прокурори.
1.3. ИЗПРАЩА решението на и.ф.главен прокурор на Република България на разпореждане.

9.ОТНОСНО: Проект на решение за упълномощаване на представляващия Висшия съдебен съвет, да отправи искане до кмета на Община Луковит и председателя на Общински съвет Луковит за започване на процедура по реда на Закона за общинската собственост за безвъзмездно предоставяне на управление на недвижим имот – публична общинска собственост.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия, съгласно решение по т. 13 от протокол 
№ 20/10.07.2025 г. на Пленума на ВСС
РЕШИ:

9.1.УПЪЛНОМОЩАВА представляващия ВСС да отправи искане до кмета на община Луковит за отмяна на заповед № 411/01.09.2025 г. и за предоставяне безвъзмездно за управление на Висшия съдебен съвет, за нуждите на Районен съд - Луковит, на общински имот, представляващ: помещение на четвърти етаж от административна сграда с идентификатор № 44327.502.2472.1.4, с площ от 15 кв.м., находяща се в гр. Луковит, ул. „Възраждане“ № 53, за срок от 5 /пет/ години, както и за сключване на договор.

10.ОТНОСНО: Изпълнение на решение по т. 5 от протокол № 23/13.08.2025 г. на комисия „Управление на собствеността“ към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

10.1. ОТТЕГЛЯ разглеждането на т. 10 от настоящия дневен ред.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ